गत वर्ष व्यवस्थापिका संसद्बाट पारित भई ०७४ असोज २० मा प्रमाणीकरण भएको ‘मुलुकी अपराध (संहिता) ऐन, २०७४’ यही भदौ १ गतेबाट लागू भएलगत्तै समाजका विभिन्न क्षेत्र एवं तह–तप्काबाट विरोध सुरु भएको हो । सो संहिताप्रति नेपाल पत्रकार महासंघ लगायतका सञ्चार क्षेत्रबाट पनि तीव्र विरोध जनाइएको छ । यसरी अपराध (संहिता)का प्रावधानहरूमाथि विरोध तथा टीकाटिप्पणी भएपछि सरकारको ध्यानाकर्षण भएको मन्त्रालयले जनाएको छ । कार्यदलको समयावधि कार्य सुरु भएको मितिले ४५ दिन रहेको जनाइएको छ ।
